GIYA SA DISKUSYON 

SA PAGLUNSAR SANG 
KONTRA-PYUDAL NGA 
KAMPANYANG MASA 


S 


— 


4 
N 


ED... 


A | MINA 
0%, Í 


=—S 


v 


AN 


FA 


Ginpublikar sang 
Ang Paghimakas 


Disyembre 2023 


Pwede ma-download sa www.negrosrevportal.wordpress.com 


KAUNDAN 
Ano ang pyudalismo? 7 


Ano ang mga dagway sang pyudal kag mala-pyudal nga 
pagpanghimulos? 


Ngaa kinahanglan nga dulaon ang pyudalismo? 8 
Ano ang kontra-pyudal nga kampanyang masa? 9 


Sin-o ang pahulagon sa kontra-pyudal nga kampanyang 
masa? 10 


Sa diin ilunsar ang mga kontra-pyudal nga kampanyang 
masa? 11 


Paano mapahulag ang masa sa kontra-pyudal nga 
paghimakas? 11 


Ano ang mga mangin porma sang mala-pyudal nga 
paghimakas? 12 


Ngaa kinahanglan i-angot ang kontra-pyudal nga 
kampanyang masa sa kontra-pasista kag kontra-imperyalista 


nga paghimakas? 14 


Mga Panawagan 15 


4 


Nagapabilin nga ubod sang ekonomiya sa pungsod Pilipinas ang 
agrikultura. Apang sa idalum sang rehimen Marcos Jr, wala sang 
programa para sa matuod nga reporma sa duta ukon paano 
mapasanyog ang agrikultura sa pungsod. Sa baylo, mas ginaduso 
sini ang mga kontra-mangunguma nga mga patakaran nga pabor 
sa iya mga kahimbon nga nagahari nga sahi sang mga agalon 
mayduta, burgesya komprador kag mga burukrata kapitalista. 
Nagapadayon nga pito sa kada napulo ka mga mangunguma ang 
wala sang kaugalingon nga duta nga ginatala-uma. Lapnagon ang 
monopolyo sang kadutaan, pyudal kag mala-pyudal nga 
pagpanghimulos sa mga mangunguma kag kapintas gamit ang 
reaksyunaryo nga pwersa sang estado kag mga pribado nga mga 
armado ukon paramilitar agud ipabilin ang kontrol sang malapad 
nga kadutaan sa kamot sang pipila nga nagahari nga sahi. 


Ang padayon nga paghari sang mga agalon mayduta klaro nga 
nagapakita sang kapaslawan sang reporma sa duta nga programa 
sang reaksyonaryo nga gobyerno. Partikular sa Negros, sa 
427,656 ektarya (has.) sang kadutaan nga dapat ipanagtag, ang 
paltik nga reporma sa duta ang nakapanagtag lamang sang 302, 
377 has. nga may nabilin pa nga 125, 279 has. sa Land 
Acquisition and Distribution (LAD). Maisip ini sa 21% sang 
pungsodnon nga balanse sang LAD. Ini tungod indi pursigido ang 
reaksyonaryong gobyerno nga mayormente mga agalon mayduta 
man kag dalagku nga mga burgesya nga lubos nga ipatuman ang 
iya programa. Ang mga Agrarian Reform Beneficiaries (ARBs) nga 
nakabaton na tani sang ila Certificate of Land Ownership Award 
(CLOA) madamo ang wala aktwal napahamtang sa ila kadutaan, 
ilabi na ang malagpad nga kadutaan pareho sang kadutaan sang 
mga pamilya Conjuangco diri sa Negros. 


May yara man sang mga kaso sang sala nga mga Notice Of 
Coverage (NOC), peke nga mga benepisyaryo kag land use 


conversion agud malikawan sang mga agalon mayduta ang 
pagpasakop sa reporma sa duta. Subongman, nagagamit sila sang 
relatibo mas bag-o apang mapiguson gihapon nga mga pamaagi 
kaangay sang stock distribution option (SDO), ariendo, block 
farming, corporative scheme, agribusiness venture agreement 
(AVA), kag iban pa. Ang Negrosanon nga mangunguma kag 
mamumugon sa uma ang labi nga naga-antus sa tuman nga 
kapigaduhon bangud sang monopolyo sang kadutaan kag 
rekonsentrasyon. 


Ginpatuman subong sang Department of Agrarian Reform ang 
SPLIT (Support to Parcelization of Land for Individual Titling) nga 
programa nga nagatum-ok sa indibidwal nga titulo sang mga 
benepisyaryo sang reporma sa duta. Bag-o lang ginpirmahan ni 
Marcos Jr ang Land Emancipation Law nga kuno magdula sang 
utang nga amortisasyon sang duta sa Land Bank sang mga ARBs. 
Apang, ang matuod, mga paaagi lang ini para mas madali kag 
madasig nga makuha balik sang mga dalagku nga agalon mayduta 
ang duta sa mangunguma. Ang Negrosanon nga mangunguma kag 
mamumugon sa kaumhan labi nga naga-antus sang grabe nga 
kaimolon bangud sa monopolyo sa kadutaan kag rekonsentrasyon 
sini. 


Isa ka siglo sang pagpamigos ang kabuhi sa kada henerasyon sang 
mga mamumugon sa uma: mala-ulipon nga pagtrabaho sa sulod 
sang pila ka bulan kabaylo sang tuman ka nubo nga sweldo, kag 
gutom sa mga binulan nga wala sang trabaho ukon sa panahon 
sang tigkiriwi. Luwas sa produksyon sang tubo, wala ukon kulang 
sang matala-uma nga duta ang mga mangunguma kag 
mamumugon sa uma nga tamnan sang humay, mais, saging, lubi 
kag iban pa. Naga-eksperyensya man sila sang nagkalain-lain nga 
klase sang pyudal kag mala-pyudal nga pagpanghimulos. 


Sa pagka-ido-ido ni Marcos Jr sa imperyalismo, nagdugang pa ang 
mga kontra-pumuluyo kag kontra-mangunguma nga neoliberal nga 
patakaran nga gina-implementar parehas sang Rice Tarrification 
Law kag liberalisasyon sa produktong agrikultural kaangay sang 
ahos, bombay, kalamay kag iban pa, nga ang nagapulos lamang 
amo ang mga komprador, hasyendero, burukrata kapitalista, 
hoarder kag negosyante (trader), samtang naga-igod sa malala 
nga gutom kag kapigaduhon ang mga imol nga sektor nga 
konsumidor: mga mangunguma, mamumugon sa kampo, 
mamumugon, mga prodyuser, imol nga taga-syudad, mga 
kababaenhan, pamatan-on kag iban pa. 


Mas lapnagon man ang kombersyon sang agrikultural nga 
kadutaan pakadto sa eko-turismo, economic zones, solar farms 
kag real estate, samtang ang mga talamnan para sa pagkaon sang 
pumuluyo gintamnan sang palm oil kag iban pa nga cash crop. 
Ginpabaskog ang National Greening Program subong nga gingamit 
para maangkon liwat sang dalagku komprador burgesya, agalon 
mayduta kag dumuluong nga kapitalista ang kabukiran, kalaitan, kag 
duta sang mga tumandok. Madamu na ang nagsulod sa isla sang 
Negros nga mga kompaniya sang dalagku kag makahalit nga mga 
minahan. 


Pipila ini sa mga kahimtangan kon nga-a nagakadapat nga mag-isa 
kag maghimakas ang masang mangunguma kag mamumugon sa 
uma agud iduso ang kontra-pyudal nga paghimakas para maangkon 
ang kinamatarung sa duta kag mapabaskog, mapalapad kag 
mapataas ang halintang sang demokratiko nga rebolusyon sang 
banwa. 


1. ANO ANG 
PYUDALISMO? 


Ang pyudalismo ang relasyon sa 
produksyon paagi sa duta nga 
ginatalauma sang mangunguma 
kag ginapanag-iyahan sang 
agalon mayduta. Tubtob subong, 
nagpabilin nga ginamonopolyo 
sang mga dalagku nga agalon 
mayduta ang mayoriya sang 
kadutaan sa Pilipinas, samtang 
ang mangunguma nga amo ang 
nagatalauma kulang ukon wala 
sang ginapanag-iyahan. Bilang 
mayoriya sa populasyon ukon 
75% sa pumuluyong Pilipino, 
nahigot ang mangunguma sa 
mga pyudal kag mala-pyudal nga 
pagpanghimulos sang mga 
agalon mayduta sa lain-lain nga 
mga pamaagi kag nagapabilin 
nga ginagutom. Para mahilway 
ang mangunguma sa amo nga 
sitwasyon, kinahanglan ang 
matuod nga reporma sa duta 
kag pungsodnon nga 
industriyalisasyon nga lubos lang 
malab-ot paagi sa demokratiko 
nga rebolusyon sang banwa. 


2. ANO ANG MGA 
DAGWAY SANG 
PYUDAL KAG 
MALA-PYUDAL 
NGA PAGPANG- 
HIMULOS? 


Pagpanghimulos pyudal ini kon 
ang pangabudlay sang 
mangunguma sa pagtalauma sa 
duta ginbaylohan sang agalon 
mayduta nga wala 
nagpakigbahin sa pagtalauma sa 
duta sang indi makatarunganon 
nga bahin sa produkto pareho 
sang tinunga, tersya, inapat nga 
bahinay. 


Ang pagpanghimulos mangin 
mala-pyudal kon ang 
pangabudlay sang mangunguma 
ginbaylohan na sang kwarta, 
pareho sang manubo nga 
sweldo sang mga mamumugon 
sa katubuhan sa mga asyenda. 
Ang mala-pyudal nga sistema 
ginharian sang imperyalismong 
US paagi sa dominasyon sang 
lokal nga sahi sang dalagku 
komprador burgesya kag agalon 
mayduta. 


Upod man sa pyudal kag mala- 
pyudal nga mga pagpanghimulos 
ang nagkalain-ain nga dagway 
sang usura sa porma sang alili, 
lokap kag tersiyahan, neoliberal 
nga patakaran pareho sang 
microfinance (lending) nga 
Dungganon, Lifebank, ASA, RAFI, 
Taytay kag iban pa; mataas nga 
arkila sang mga kagamitan sa 
produksyon kag mataas nga bili 
sang abono, pestisidyo kag iban 
pa, ang pagbakal sang mga 
produkto sang mangunguma sa 
barato nga presyo: pagpang- 
agaw sang duta gamit ang 
ariendo-bakal kag iban nga ligal 
kag iligal nga pagpang-agaw sang 
duta, lapnagon nga 
kontraktwalisasyon sa mga 
hasyenda paagi sa paggamit 
sang mga kontraktor nga 
nagahatag sang intresipo kag 
manubo nga sweldo kag wala 
sang benepisyo nga nagapigos 
kag nagahimulos sa mga 
mamumugon sa kampo. 


3. NGAA 
KINAHANGLAN NGA 
DULAON ANG 
PYUDALISMO? 


Kinahanglan dulaon ang 
pyudalismo para maangkon sang 
mangunguma ang malawig na 
nga handum nga mapanag-yahan 
ang duta nga siya ang nagatala- 
uma pero ginmonopolyo sang 
mga agalon mayduta. Paagi sini, 
mahilway ang mangunguma kag 
makakas ang pyudal kag mala- 
pyudal nga mga kadena sa 
mangunguma kag mapa-uswag 
ang agrikultura sa pungsod. 


Bangud sa pagsulong sang kontra- 
pyudal nga paghimakas, makita 
sang mangunguma nga ang 
rebolusyon nga ginapamunuan 
sang Partido Komunista sa 
Pilipinas (PKP) amo ang nagaduso 
sang iya kinamatarung kag 
boluntaryo siya nga makigbahin sa 
Bag-o nga Hangaway sang Banwa 
(BHB), magpatapu sa 
rebolusyonaryong organisasyon 
masa ukon magbulig paagi sa iban 
nga mga porma. 


4. ANO ANG 
KONTRA-PYUDAL 
NGA KAMPANYANG 
MASA? 


Sa subong nga halintang sang 
demokratiko nga rebolusyon 
sang banwa, ginalunsar ang 
kontra-pyudal nga kampanyang 
masa agud isulong ang minimum 
kag maksimum nga porma sang 
matuod nga reporma sa duta 
batok sa pyudal kag mala-pyudal 
nga pagpanghimulos. Kabahin 
ang agraryong rebolusyon sa 
tatlo ka integrado nga buluhaton 
sang BHB, upod sa pagtukod sa 
baseng masa kag paglunsar 
sang armado nga paghimakas. 
Hilikuton man ini sang tanan nga 
katapuan sang rebolusyonaryong 
kahublagan masa. Nagapanguna 
nga kaundan sang demokratiko 
nga rebolusyon sang banwa ang 
hambalanon sa duta nga 
demokratiko nga kagustuhan 
sang masang mangunguma. 


Ginapakilala sa mangunguma 
ang dagyaw, alayon, kag 
kooperatiba para sa mas abanse 
kag kolektibo nga 
pagproduksyon. 


Kaangut man ini sa prinsipyo nga 
sandigan nga pwersa ang 
mangunguma sa rebolusyon kag 
amo ang tuburan sang 
rekrutment sa Partido kag BHB. 
Boluntaryo siya nga makigbahin 
sa BHB ukon magbulig paagi sa 
iban nga mga porma. 

5. SIN-O ANG 
PAHULAGON SA 
KONTRA-PYUDAL 
NGA KAMPANYANG 
MASA? 


Ang pesante isa ka gamhanan 
nga pwersa kag alyado sang 
mamumugon paagi sa partido 
sini sa rebolusyonaryo nga 
paghimakas. Ang kontra-pyudal 
nga linyang masa sa kaumhan 
amo nga: panguna nga magsalig 
sa imol nga mangunguma, 
kabigon ang nahanungang 
mangunguma kag nyutralisahon 
ang manggaranon nga 
mangunguma agud mahamulag 
kag mawasak ang mga despotiko 
kag reaksyonaryong pwersa sa 
estado. Makighiusa sa mga 
mamumugon sa uma sa mga 
asyenda. Hatagan sang 
pagtamod ang mga 
mamumugon sa logging kag 
minahan kag mga indigenous 
peoples. Sa hambalanon sang 
malapad nga baybay, pukawon 
kag pahulagon ang imol kag 
nahanungang mangingisda. 


Kinahanglan ang mabaskog nga 
pag-angtanay kag pagbinuligay 
sang mga rebolusyonaryong 
organisasyon masa sa BHB. 
Kinahanglan maayo nga 
makombina ang iligal kag likom 
sa ligal kag hayag nga 
paghimakas agud mas malapad 
nga hanay sang masa ang 
malab-otan paagi sa 
pagpabaskog sang nagahiliugyon 
nga prente sa nagkalain-ain nga 
sektor pareho sa simbahan, 
academe, abogado, kag iban pa 
nga mga indibidwal, 
organisasyon, kag ahensya. 


6. SA DIIN ILUNSAR 
ANG MGA KONTRA- 
PYUDAL NGA 
KAMPANYANG 
MASA? 


llunsar ang mga kontra-pyudal 
nga kampanyang masa sa mga 
kaumhan, hacienda, talamnan, 
ancestral domain sang mga 
tumandok, kag iban pa. Depende 
sa mga produkto: tubo, humay, 
lubi kag kahimtangan ang 
paglunsar sang mga kampanya 
kag demanda. 


Bangud nga indi maglayo ang 
kahimtangan sang mga 
mangunguma sa isa ka lugar, 
ang ini nga mga kampanya 
ilunsar naton sa mga lebel sang 
barangay, banwa, syudad, 
distrito, probinsya depende sa 
ikasarang sang mga 
organisasyong masa, indi 
mansig-mansig nga kampanya 
pero bilog kag magkasugpon nga 
mga madamuan nga kampanya 
agud mapabaskog ang aton 
panawagan. 

7. PAANO 
MAPAHULAG ANG 
MASA SA KONTRA- 
PYUDAL NGA 
PAGHIMAKAS? 


Kinahanglan ang malaparon nga 
pagtuon, ilabi na sa Malip-ot nga 
Kurso sa Katilingban kag 
Rebolusyon Pilipino (MKKRP), 
Aralin Aktibista (ARAK), 
Rebolusyonaryo nga Giya sa 
Reporma sa Duta (RGRD), Mga 
Espesyal nga Kurso kag literasiya 
kag numerasiya. Maglunsar sang 
pagpanayasat kag pagpangusisa 
sang mga sahi (SICA) para 
dugang mapadalman kag 
mahangpan ang partikular nga 
kahimtangan sang masang 
mangunguma sa isa ka lugar kag 
mabilog ang mga porma sang 
pagpanghimulos nga ila na- 
eksperyensya kag nagakadapat 
nga himakasan. 


Kinahanglan man ang 

pagpasundayag kultural kag iban 
pa nga porma sang propaganda 
agud amat-amat nga mapundar 

ang rebolusyonaryo nga espirito 
sang mangunguma kag 
mawasak ang mga pyudal nga 
kaisipan. Kinahanglan 
makapatuhaw sang mga 
instruktor, ahitador, ispiker, 
propagandista kag mga grupong 
pangkultura halin sa hanay sang 
malapad nga masa. 


Kinahanglan man pabaskugon 
ang mga produksyon kag 
kolektibo nga paghulag pareho 
sang mga kolektibo nga 
proyekto, dagyaw, alayon, kag 
mga kooperatibang masa para 
man makasuporta sa mga 
kontra-pyudal nga kampanya kag 
makabulig sa mga organisasyon. 


8. ANO ANG MGA 
MANGIN PORMA 
SANG MALA- 
PYUDAL NGA 
PAGHIMAKAS? 


Paagi sa mga militante, 
koordinado, kag organisado nga 
kampanyang masa, ginaduso sa 
laintain nga halintang ang kontra- 
pyudal nga paghimakas sa 
konteksto sang agraryong 
rebolusyon ang matuod nga 
reporma sa duta nga nakabase 
sa konkreto nga kahimtangan 
kag kahandaon sang masa. 


Sa minimum, ginaduso naton 
ang pagpanubo sa arkila sang 
duta, pagdula sa usura, 
pagpataas sa sweldo sang mga 
mamumugon sa uma kag 
pagpataas sa presyo sang 
produkto sang mangunguma. 
Paagi sa mga dayalogo, petisyon, 
negosasyon, welga, kag 
bungkalan maduso sang 
mangunguma ang ila mga 
ginademanda. 


Sa sweldo, aton nga dakon ang 
kampanya nga 50-50 (P50 nga 
dugang sa inadlaw nga sweldo 
kag 50% nga dugang sa pakyaw 
nga obra] nga langot man sa 
pagduso sa pagpatuman sang 
regional minimum wage kag ang 
kampanya sa P750 nga national 
minimum wage. Kinahanglan 
man iduso ang paghatag sang 
mga agalon sang benepisyo 
pareho sang SSS, PhilHealth, 
mga leave kag iban pa nga 
insentibo. Kabahin sa sini, 
kolektibo nga iduso ang Social 
Amelioration Program (SAP) sa 
DOLE kag benepisyo halin sa 
Department of Agriculture, kag 
ang pagbuyagyag sang mga 
anomaliya kag korapsyon nga 
nagakalatabo kaangut sa 
distribusyon sang pundo sa mga 
ahensya sang gobyerno. 


Kon sa bahinay, ginaduso naton 
ang 5074 nga pagpasaka. Kon 
tinunga, aton ginaduso nga 
himuon nga inapat, pabor sa 
mangunguma. 

Sa mga pautang, ginaduso naton 
ang 5074 nga pagpanubo sa 
interes, tubtob nga amat-amat 
siya mapagamay sang sa interes 
sa bangko. 

9. NGAA 
KINAHANGLAN 
I-ANGOT ANG 
KONTRA-PYUDAL 
NGA KAMPANYANG 
MASA SA KONTRA- 
PASISTA KAG 
KONTRA- 
IMPERYALISTA NGA 
PAGHIMAKAS? 


Indi basta-basta nga isungka 
sang mga agalon mayduta ang 
ila ginmonopolyo nga kadutaan 
bangud yara sila sa poder kag 
magamit nila ang gahum kag 
mga kaalyado nga yara sa 
gobyerno kag mga dumuluong 
nga kapitalista para mapintas 
nga tapnaon ang paghimakas 
masa. 


Ang kontra-pyudal nga 
kampanyang masa indi hamulag 
sa kontra-pasista nga kampanya 
batok sa terorismo sang 
rehimen US-Marcos ll nga 
ginapatuman sang mersenaryo 
nga AFP-PNP kag mga 
paramilitar nga grupo. 


Kinahanglan ibuyagyag ang mga 
brutal nga krimen sang estado 
kag pamatukan ang 
militarisasyon sa kaumhan. 


Indi man ini hamulag sa kontra- 
imperyalista nga kampanya 
batok sa dumuluong nga 
pagpanghilabot kag 
pagpanghimulos sa aton 
ekonomiya, pulitika, kultura kag 
militar nga amo ang 
nagapanguna nga rason sa 
mala-kolonyal kag mala-pyudal 
nga pagpanghimulos sa pungsod 
nga lubos nga nakaapekto sa 
mga mangunguma. 


10. MGA PANAWAGAN: 


Ipatuman ang matuod nga reporma sa duta kag 
pungsodnon nga industriyalisayon! 


Bungkagon ang sistemang hasyenda! 


Pabaskugon ang mga kooperatiba kag asosasyon 
sang mangunguma! 


Ihatag ang nagakadapat nga benepisyo sang 
mamumugon sa kampo! 


Pasakaon ang sweldo sang mamumugon sa 
kampo! 


Isulong ang bungkalan ukon kolektibo nga 
pagtala-uma sang duta! 


Palayason ang mga pasistang militar sa kaumhan! 


Pamatukan ang mga neoliberal nga laye kag 
polisiya! 


Isulong ang demokratiko nga rebolusyon sang 
banwa! 


"Paghimakas 


